als_Latn dik_Latn tur_Latn
Policia e Mirditës në Shqipëri ka arritur të finalizojë operacionin antikanabis “AGIMI”. Mësohet se hetimi ka nisur prej ditësh, ndërkohë janë asgjësuar me anë të djegies 843 bimë narkotike Cannabis-Sativa.
Si rezultat i këtij operacioni u arrestuan në flagrancë shtetasit:
C., 21 vjeç, banues në Kaçinar, Mirditë.
V., 32 vjeç, banues në Kaçinar, Mirditë.
Si dhe u shpallën në kërkim dhe punohet për kapjen e shtetasve F.M dhe A.D., për të cilët për arsye hetimi, nuk jepim të dhëna të tjera.
Këta shtetas, në bashkëpunim me njëri – tjetrin, në vendin e quajtur Kushnen, Njësia Administrative Kaçinar, Rrethi Mirditë, në një zonë pyjore dyshohet se kanë përgatitur terrenin dhe kanë kultivuar 843 bimë narkotike të dyshuara Cannabis – sativa, të cilat pas konstatimit nga forcat policore, u asgjësuan me anë të djegies.
Për këta shtetas janë referuar materialet në Prokurorinë e Rrethit Gjyqësor Lezhë për vepra penale “Kultivimi i bimëve narkotike” kryer në bashkëpunim, parashikuar nga Neni 284/2 i Kodit Penal.
Gjithashtu në vijim të hetimeve dhe veprimeve u procedua penalisht në gjendje të lirë Kryeplaku i fshatit Kushnen, për veprën penale “Shpërdorim detyre”, parashikuar nga Neni 248 i Kodit Penal.
Vazhdojnë veprimet hetimore procedurale dhe punohet për identifikimin, kapjen dhe dokumentimin e aktivitetit kriminal të personave të tjerë të përfshirë në këtë veprimtari kriminale.
als_Latn als_Latn als_Latn als_Latn als_Latn als_Latn als_Latn als_Latn als_Latn